b"\n_START_ARTICLE_\nMAS 1873 revolveris\n_START_SECTION_\nIstorija\n_START_PARAGRAPH_\n1870\xc2\xa0m. Pranc\xc5\xabzijos-Pr\xc5\xabsijos karas ai\xc5\xa1kiai parod\xc4\x97 \xc5\xa1iuolaikin\xc4\x97s \xc4\xafrangos poreik\xc4\xaf kare. Senos karin\xc4\x97s tradicijos ir kovin\xc4\x97 dvasia gali b\xc5\xabti \xc4\xafveikti geresnio apmokymo, \xc5\xa1auli\xc5\xb3 ginkl\xc5\xb3 ir artilerijos. Pasibaigus karui ir Vokietija, ir Pranc\xc5\xabzija toliau gerino savo karines technologijas. Ta\xc4\x8diau nei viena pus\xc4\x97s nebuvo \xc4\xafsitikinusi pistolet\xc5\xb3 svarba karininkams. Karinink\xc5\xb3 statuso \xc5\xbeenklu m\xc5\xab\xc5\xa1io lauke buvo kardai, nors kaip ginklas buvo menkaver\xc4\x8diai. Karininko simboliu \xc4\x97mus tapti pistoletui, daug karinink\xc5\xb3 buvo link\xc4\x99 priva\xc4\x8diai pirkti ma\xc5\xbeesnius ir patogesnius pistoletus negu didelius standartinius armijos revolverius._NEWLINE_\xc5\xa0ie pranc\xc5\xabzi\xc5\xa1ki revolveriai prad\xc4\x97jo tarnyb\xc4\x85 Pranc\xc5\xabzijos armijoje XIX a. antroje pus\xc4\x97je, buvo naudojami Pranc\xc5\xabzijos kolonijose visame pasaulyje. Daug j\xc5\xb3 buvo naudoti Pirmajame pasauliniame kare, kai Europos armijos suprato, kokie svarb\xc5\xabs pistoletai apkas\xc5\xb3 kare. \xc5\xa0amelo-Delvinio revolveriai baig\xc4\x97 savo tarnyb\xc4\x85 Antrojo pasaulinio karo metais kaip policijos pistoletai.\n_START_SECTION_\nApra\xc5\xa1as\n_START_PARAGRAPH_\n\xc5\xa0amelo-Delvinio 11\xc2\xa0mm 1873\xc2\xa0m. modelio revolver\xc4\xaf Pranc\xc5\xabzijos kariuomen\xc4\x97 pri\xc4\x97m\xc4\x97 kaip tarnybin\xc4\xaf revolver\xc4\xaf puskarininkiams. O 1874\xc2\xa0m. modelio revolveriai buvo skirti karininkams._NEWLINE_1873\xc2\xa0m. modelio revolverio apdaila buvo metalinio blizgesio, o 1874\xc2\xa0m. modelio revolveri\xc5\xb3 pavir\xc5\xa1ius buvo melsvintas. Be to, karininki\xc5\xa1ko modelio revolveri\xc5\xb3 b\xc5\xabgnai buvo su grioveliais._NEWLINE_\xc5\xa0ie revolveriai buvo pirmieji Pranc\xc5\xabzijos armijos revolveriai, naudoj\xc4\x99 centrinio d\xc5\xab\xc5\xbeio \xc5\xa1ovinius. J\xc5\xb3 r\xc4\x97mai buvo tvirti, b\xc5\xabgnai atver\xc4\x8diami \xc4\xaf \xc5\xa1on\xc4\x85, mechanizmas dvigubo veikimo. Revolveriai buvo tokie populiar\xc5\xabs, kad juos pri\xc4\x97m\xc4\x97 ir Belgijos, Nyderland\xc5\xb3, Italijos ir \xc5\xa0veicarijos armijos._NEWLINE_\xc5\xa0ie revolveriai naudojo 11\xc3\x9717,8\xc2\xa0mm R \xc5\xa1ovinius. Pranc\xc5\xabzi\xc5\xa1ki \xc5\xa1oviniai realiai buvo 0,47\xc2\xa0mm didesni, nei to paties kalibro voki\xc5\xa1ki \xc5\xa1oviniai. Pranc\xc5\xabzi\xc5\xa1ki revolveriai gal\xc4\x97jo \xc5\xa1audyti voki\xc5\xa1kais \xc5\xa1oviniais, o voki\xc5\xa1ki pranc\xc5\xabzi\xc5\xa1kais \xc5\xa1audyti negal\xc4\x97jo. Smaili revolverio kulka sv\xc4\x97r\xc4\x97 11 g. T\xc5\xabtel\xc4\x97s ilgis buvo 17,8\xc2\xa0mm, t. y., t\xc5\xabtel\xc4\x97 buvo gana trumpa. \xc5\xa0i\xc5\xb3 \xc5\xa1ovini\xc5\xb3 pakartotinis u\xc5\xbetaisymas reikalavo kantryb\xc4\x97s d\xc4\x97l t\xc5\xabteli\xc5\xb3 trumpumo. Pagal karinius techninius reikalavimus \xc5\xa1oviniai tur\xc4\x97jo b\xc5\xabti u\xc5\xbetaisyti d\xc5\xabminiu paraku. XX a. prad\xc5\xbeioje \xc5\xa1oviniai buvo u\xc5\xbetaisomi lengvu bed\xc5\xabmiu paraku. Standartinis \xc5\xbeiotinis greitis buvo apie 168 m/s._NEWLINE_Kryptukas buvo rutuliuko pavidalo, o dr\xc5\xabtgalio taikiklio dalis tur\xc4\x97jo V pavidalo i\xc5\xa1pjov\xc4\x85. D\xc4\x97l dvigubo veikimo mechanizmo stangrumo spaud\xc5\xbeiant nuleistuk\xc4\x85 buvo sunku i\xc5\xa1laikyti revolver\xc4\xaf, nutaikyti \xc4\xaf taikin\xc4\xaf. Bet u\xc5\xbe tai nebuvo pavojaus i\xc5\xa1\xc5\xa1auti nety\xc4\x8dia nuspaudus nuleistuk\xc4\x85._NEWLINE_Revolver\xc4\xaf i\xc5\xa1ardyti ir valyti buvo lengva, nes b\xc5\xabgno a\xc5\xa1is kartu buvo ir atsuktuvas bei universalus \xc4\xafrankis. Vidin\xc4\x97s dalys buvo tiksliai pagamintos ir su gera apdaila.\n_START_SECTION_\n\xc5\xa0alys naudotojos\n_START_PARAGRAPH_\n1873\xc2\xa0m. modelis Pranc\xc5\xabzijoje buvo naudojamas armijoje, laivyne, \xc5\xbeandarmerijoje ir policijoje iki 1962\xc2\xa0m. Juos taip pat naudojo Pranc\xc5\xabzijos bankas, Pranc\xc5\xabzijos vidin\xc4\x97s paj\xc4\x97gos (pranc. Forces Fran\xc3\xa7aises de l'Int\xc3\xa9rieur) ir Nacionalin\xc4\x97 mi\xc5\xa1k\xc5\xb3 valdyba (pranc. Office national des for\xc3\xaats)."